HoReCa are probleme: deși poți petrece o zi la munte sau la mare, pensiunile nu sunt o opțiune pentru tine.
Antreprenorii din HoReCa spun că pensiunile sunt goale, deşi românii au voie să iasă din casă. Aceştia îi cer premierului să iasă public să asigure românii că pot părăsi locuinţa şi chiar localitatea. România are peste 8.000 de structuri de cazare.
Poţi petrece o zi relaxantă la munte sau la mare, dar nu profiţi de asta pentru că pensiunile sunt goale. Autorităţile nu spun clar unde ai voie să călătoreşti şi cu ce motiv.Dragoș Petrescu, Proprietar restaurante: Dacă nu vom avea şi o comunicare, o promovare din partea autorităţilor, respectiv prim-ministrul să iasă, acest semnal va fi extrem de important ca în realitate oamenii să aibă încredere să iasă din casă.Ai putea chiar profita de această perioadă, ca să ajungi mult mai repede în staţiuni decât în mod normal.Dragoș Petrescu, Proprietar restaurante: Pe drum, nimeni. Nicio maşină de bucureştean nu se îndrepta spre Valea Prahovei, ceva de necrezut.Sectorul HoReCa, cel mai afectat de criza COVID-19, se redeschide treptat. Astfel, vei putea ieşi la terasă din 1 iunie, iar din 15 iunie şi restaurantele vor funcţiona la 50% din capacitatea totală.Autorul articolului: Teona Tomoioagă.